Verbeel jou jy loop in die straat en skielik kom daar ʼn trok van nêrens reguit op jou afgepeil. Jy ervaar ʼn intense gevoel van vrees, jou hart klop onbedaarlik, jy slaan in sweet uit en jy raak stom van vrees. Of verbeel jou jy is besig om inkopies te doen of klaar te maak vir werk en jy ervaar hierdie gevoel. Is dit ʼn angsversteuring of paniekaanval? Die twee is so na aan mekaar dat dit moeilik is om te onderskei.
ʼn Angsaanval word veroorsaak deur oormatige of uitgerekte bekommernis oor verskeie daaglikse gebeure en vind gewoonlik plaas in afwagting van ʼn stresvolle gebeurtenis en kan oor ’n tydperk van dae of weke gebeur.
As jy meer wil lees oor verskillende angsversteurings, kan jy die Suid-Afrikaanse Depressie-en-angsgroep (Sadag) se webwerf http://www.sadag.org/ besoek.